Годишњи извештај Тима за заштиту деце од дискриминације, злостављања и занемаривања за  2025/26. годину

Чланови тима у 2025/26 били су:
1. [bookmark: _Hlk230769898]Весна Манџукић (педагог) – координатор 
1. Никола Радичевић (психолог)
1. Маја Цветковић (директор)
1. Милена Жерађанин (васпитач)
1. Вукица Вучићевић ((васпитач)записнчар))
1. Мила Алексић (васпитач)
1. Љиљана Ратковић (васпитач)
1. Бојана Лазаревић (медицинска сестра-васпитач)
1. Теодора Савић (васпитач) 
1. Катарина Пријовић (васпитач)
1. Сузана Веселиновић (васпитач)
1. Дијана Раковић (медицинска сестра-васпитач)

-Дана 24.09.2025. одржан је састанак.Чланови тима су гласали да записничар буде Вукица Вучићевић. 05.09.2025. одржан је састанак са представницима школске управе у Краљеву под називом „Поступање установа у кризним догађајима.“ На састанку су присуствовали директорка и стручни сарадници (педагог и психолог).  Након тога приступило се изради програма тима за психолошке и кризне интервенције, као и плана рада тима за психолошке и кризне интервенције 2025/26, а које су саставни део тима за заштиту деце од дицкриминације Н.З. и З. Чланови тима за Д.Н.З. и З. су на састанку упознати са израђеним програмским документима. 
-Дана 17.11.2025. одржан је састанак. Васпитно особље је упознато са планом и акционим планом рада тима за заштиту деце од Д.Н.З. и З. на В.О.В.
-26.08.2025. упознат је савет родитеља
-25.08.2025. васпитачи и медицинске сестре 
Васпитачи су упознали родитеље са постојањем и радом тима и информисали их на њиховој Вибер гупи и родитељским састанцима који су одржани у првој половини септембра. Стручни сарадници су такође упознали родитеље на општем родитељском састанку које су одржали 04-05. септембра као и задуженим члановима тима којима могу да се обрате.
У свим васпитним групама васпитачи су са децом од 6.10-12.10. у оквиру „Дечије недеље разговарали о дечијим правима и обавеазама након чега су израђивали групне паное са сликовитим приказима уз бележење аутентичних исказа деце. 
08.10.2025. одржане су креативне радионице за родитеље и децу у свим васпитним групама на којима је одазив родитеља био изузетно велики на којима су свој допринос пружили и чланои шире породице (баке,деке, бате и секе).
У свим васпитним групама васпитачи су заједно са децом дефинисали правила понашања у својим групама које ће се током године мењати и допуњавати.
Чланови тима су поделили на Вибер групи превентивне активности у PDF-у за рад са децом 3-5 година и 5-7 година (онима који нису поседовали). Превентивне активности су подељене из разлога што одређени број васпитача није примењивао превентивне активности као и радионице које су поседовали од раније.
Тиме се сложио да васпитачи више користе превентивне активности у раду са децом, а не када се само догоде непожељне ситуације. Предлог тима је да васпитачи и мед.сестре васпитачи осмисле активност или радионицу са децом у циљу упознавања деце са непожељним понашањем. 15.03.2026 чланови тима су прикупили материјале о реализованим активностима и психолошким радионицама од стране васпитног особља.
У циљу процене безбедности и сигурности деце у установи прослеђен је упитник на групи В.О.В. у циљу отклањања небезбедних ситуација. 
Достављена је једна евиденциона листа непожељних понашања код троје деце која се односе на физичко нежељено понашање где су васпитачи применили активности са децом и обавили разговор са децом и целом васпитном групом деце као и са родитељима.
-Дана 27.02.2026. одржан је састанак тима. 
- Дан толеранције обележен је 14.11.2025. у већини васпитних група. Деца су са васпитачима обележила дан кроз разговоре, питањима шта је за њих толеранција, како бити толерантан. Васпитачи су бележили њихове исказе , док су старија деца путем цртежа приказивала шта за њих значи толеранција.
- Дан установе је обележен 04.12.2025. под називом „ Мали, а велики у срцу“, где су колеге са терена организовале приредбу са децом и родитељима где су родитељи били активни учесници.
- Новогодишњу представу су организвале млађе колегинице и реализовале је у свим објектима од 22.12 – 26.12.2025.
- На В. О. В. 16.12.2025. чланови већа су упознати са програмом и планом рада тима за психолошке и кризне интревенције путем слајдова, док су остали запослени упознати путем вибер групе.
- На вибер групи је прослеђена анкета о безбедности и сигурности деце која је садржала два отворена питања:
1. Наведите и опишите ситуације које уочавате у свом радном окружењу а које могу бити ризичне и небезбедне за децу?
2. Шта сматрате да је потребно побољшати или изменити у контексту безбедности деце у установи?
- На анкету је одговорило 54 испитаника. Неке од главних категорија које се издвајају су:
· Неопходно је да се капија закључава или уведе интерфон
· Поправити дотрајале справе у дворишту вртића
· У појединим групама заштитити радијаторе заштитним маскама
· Уклонити присуство пса луталица у дворишту вртића
· Дотрајалост дрвених дасака на терасама у објекту „Колибри“
- Резултати упитника са одговорима достављени су директорки на увид у циљу отклаљања истих према могућностима.
- Првобитно је мањи број васпитача организовао и реализовао активности и радионице са децом у циљу упознавање деце са непожељним понашањем, док они који нису реализовали тим им је дао рок да реализују до 15.03. и да доставе извештај тиму. У сарадњи са координатором тима за КЈД у априлу одржана је промоција дечијих права на тргу код библиотеке.
- Достављене су две евиденционе листе у непожељном понашању из I старије групе два детета Д. Б. и Т. П. а из мешовите групе је једно дете В. Р. Физичко непожељно понашање. Са родитељима двоје деце код којих се јавља чешће непожељно понашање обављен је разговор где су стручни сарадници посматрали децу у групи радили са децом и обавили саветодавне разговоре са родитељима деце уз присуство васпитача.
- На предлог тима стручни сарадници су посматрали понашање детета В. Р. (4.5) у групи и обавили саветодавни разговор са родитељима након чега су уочене позитивне промене у понашању код детета а све то у сарадњи са васпитачима и мајком детета.
- Почетком априла тим се састао у циљу израде сценарија за реализацију планиране радионице са васпитним особљем под називом „Ненасилна комуникација“
-Дана 03.04.2026. одржан је састанак тима на коме је изређен сценарио за реализацију радионице под називом ,, Ненасилна комуникација“.  



Пример сценарија: 
РАДИОНИЦА: НЕНАСИЛНА КОМУНИКАЦИЈА
Трајање: 60–90 мин
20–25 учесника (по столовима 5–7)
1. УВОД (10–15 мин)
Циљ:
· укључити све 
· отворити тему 
· покренути размишљање 
АКТИВНОСТ: СТИКЕРИ
Водитељ каже:
„На један стикер напишите шта је за вас насилна комуникација,
а на други шта је ненасилна комуникација.“
„Пишите из праксе — како то изгледа код вас у раду.“
 Учесници:
· пишу стикере 
· лепе на 2 паноа: 
· НАСИЛНА 
· НЕНАСИЛНА 
ЧИТАЊЕ
Водитељ чита неколико одговора.
ПИТАЊЕ:
„Да ли је свака смирена и лепа комуникација аутоматски ненасилна?“
(пустити 2–3 одговора)
ЗАКЉУЧАК:
„Можемо говорити мирно — а и даље критиковати, притискати или осуђивати.“
„Зато данас не радимо тон — него начин комуникације.“
2. ГЛАВНИ ДЕО – РАД ИЗ ПРАКСЕ (30–35 мин)
Циљ:
· повезивање учесника 
· размена искуства 
· припрема за сценарије 
КОРАК 1 – ИЗБОР СИТУАЦИЈЕ
Водитељ:
„По столовима поделите ситуације из праксе где је комуникација била тешка.“
„Изаберите једну која вам је најреалнија и најтежа.“
КОРАК 2 – РАД ПО ПИТАЊИМА
 Водитељ:
„Одговорите заједно на ова питања и запишите одговор репрезентног примера на папир за даље дељење са другим учесницима:“
1. Шта се десило? 
2. Како сте реаговали? 
3. Како је друга страна реаговала? 
4. Како сте се осећали? 
5. Шта вам је било важно? 
6. Шта бисте сада другачије урадили? 
Учесници:
· дискутују 
· повезују се 
КОРАК 3 – ДЕЉЕЊЕ
Водитељ:
„Ко жели да подели пример?“
-без анализе
-без теорије
3. ЗАВРШНИ ДЕО – ИГРА УЛОГА (30–40 мин)
 Циљ:
· искуствено учење 
· препознавање модела 
· укључивање свих 
 УВОД
Водитељ:
„Сада ћемо одиграти фиктивне ситуације из праксе према сценаријима.“
ОРГАНИЗАЦИЈА
· сваки сто добија 1 сценарио 
· сви седе 
· улоге међусобно деле 
СЦЕНАРИО 1 ВАСПИТАЧ - ДЕТЕ
Улоге: 4
• Васпитач
• Дете 1
• Дете 2
• Дете 3

Васпитач: ,,Узмите коцке и играјте са њима за столовима пре него што стигне ручак“ 
Деца седају за сто узимају коцке из кутије и играју са њима
Дете 1: „Глупо је ово, нећу да играм са коцкама и седим за столом хоћу нешти друго !“ (узима и баца коцке коцке)
Дете 2: „Немој да бацаш коцке!“
Дете 1 узима коцку и погађа Дете 2 које узвикује „Јао!“
Васпитач: „Престани одмах!“
Дете 1: „Нећу! Нећу да се играм!“ (баца још једну коцку)
Васпитач: „Доста! Повредио си друга!“
Васпитач (спушта тон): „Чекај… стани мало…“
(прилази ближе, улази у контакт са дететом 1) „Видим да бацаш коцке и да си погодио друга.“
Дете 1 (и даље пружа отпор): „Па шта! Нећу да се играм са овим!“
Васпитач: „Ја сам забринута јер можеш да повредиш друга“
Дете 2: „Мене ово боли!“
Дете 1: „Нисам хтео да те погодим!“ (али и даље нервозно)
Васпитач: „Важно ми је да овде сви будемо безбедни…“ „…и да можемо мирно да се играмо.“
Дете 3: „И ја нећу да ме неко погоди у игри…“
Васпитач: „Коцке не можемо да бацамо.“
(кратко, јасно — граница) „Можеш да изабереш: да наставиш да се играш без бацања или да их оставиш и нађеш нешто друго.“
Дете 1: „Нећу ово!“
Васпитач: „У реду, онда остави коцке и дођи да изаберемо нешто друго.“
(узима коцке са стола и склања их)
Дете 1 (смирује се): „Дете одлази у просторну целину у којој је хтео да се игра и смирује се…“
СЦЕНАРИО 2 – ВАСПИТАЧ–ВАСПИТАЧ 
Улоге: 3
• Васпитач 1
• Васпитач 2
• Дете

Дете устаје за време ручка.
Васпитач 1: „Седи, молим те.“
Дете: ,,Нећи да једем хоћу да се играм“
Дете устаје и одлази од стола.
Васпитач 2 који улази на врата и претходно није био присутан у групи (брзо, оштро):„Седај одмах, кад сам ти рекла !“
Дете се трза и седа (враћа се за сто по налогу).
Васпитач 1 (тише, али напето): „Немој тако да му се обраћаш…“
Васпитач 2: „А како да му кажем? Видиш да не слуша.“
Васпитач 1: „Па не мораш да вичеш одмах.“
Васпитач 2 (одбрамбено): „Не вичем него говорим како треба. Неко мора да постави границу да се зна правило за време ручка.“
(тензија расте, деца гледају)
Васпитач 1 (застане, спусти тон према Васпитачу 2): „Чекај… само мало…“ „Видим да си реаговала одмах и бурно када није хтео да седне.“
Васпитач 2 (и даље у одбрани): „Па да, јер није слушао.“
Васпитач 1: „Мени је то било непријатно у том тренутк и није ми се свидео тон како се обраћаш детету.“
Дете (тихо): „Ја сам се уплашио…“
Васпитач 2 (омекшава, али не одмах): „Па добро… нисам хтела да га уплашим.“
Васпитач 1: „Важно ми је да пред децом делујемо смирено и као тим…“
„…да знају шта могу да очекују од нас.“
Васпитач 2: „Разумем… али мора некад да се зна и неки ред.“
Васпитач 1: „Хајде да се договоримо како реагујемо у оваквим ситуацијама…“
„…да не шаљемо различите поруке целој групи деце.“
Васпитач 2: „Може… само да не испадне да га пуштамо да ради шта хоће.“
Васпитач 1: „Да, слажем се — граница остаје, само да видимо како је постављамо.“
СЦЕНАРИО 3 – ВАСПИТАЧ–РОДИТЕЉ 
Улоге: 4
• Васпитач
• Родитељ
• Дете
• Други родитељ

Родитељ долази по дете и обраћа се васпитачу:
Родитељ: „Моје дете каже да се овде ништа не ради!“
Васпитач: „То није баш тако…“
Родитељ (оштрије): „Како није? У другим вртићима деца уче, спремају се за школу, а код вас се само играју!“
Дете (тихо): „Играли смо се данас цео дан…“
Васпитач (улази у одбрану): „Игра јесте начин учења у овом узрасту…“
Родитељ: „Ма добро, али ја не видим никакав резултат!“
Други родитељ који је дошао по дете (упада): „И ја сам то приметио, искрено. Чуо сам од другарице да се у вртићима у другим градовима деца спремају за школу уче слова и имају домаћи задатак…“ (тензија расте)
Васпитач (застане, смирује темпо): „Само тренутак… да вас саслушам…“ (обраћа се родитељима).Чујем да кажете да имате утисак да се овде недовољно ради и да се деца углавном играју.“
Родитељ: „Да, управо то!“
Други родитељ: „Тако изгледа…“
Васпитач: „Делује ми да сте због тога незадовољни…“
Родитељи: „Наравно да сам незадовољани.“
Васпитач: „Претпостављам да вам је важно да дете напредује и да буде спремно за школу.“
Родитељ: „Наравно, то ми је најважније.“
Други родитељ: „Свим родитељима је то важно, то причају и други родитељи само неће да вам кажу директно.“
Васпитач (смирено, јасно): „Разумем, и важно ми је да вам одговорим свима на то.“ „Можемо онда да проширимо причу.“
Други родитељ: „Добро како?…“
Васпитач: „Хајде да организујемо један родитељски састанак где бисмо вам приказали један конкретан пример теме/пројекта коју радимо у групи…“„…да видите како кроз те активности деца развијају вештине које су им потребне за полазак у школу.“
Родитељ (мање оштар): „Добро… то би било добро јер би волели да виде сви родитељи.“
4.ЗАВРШНИ ТЕОРИЈСКИ ДЕО (5–10 мин)
Водитељ:
„Оно што сте радили има име.“
„Овај модел је развио Marshall Rosenberg.“
„Зове се ненасилна комуникација.“

4 КОРАКА
1. ОПАЖАЊЕ – шта видим 
2. ОСЕЋАЊЕ – како ми је 
3. ПОТРЕБА – шта ми је важно 
4. ЗАХТЕВ – шта тражим 

ЗАВРШНА РЕЧ
„Ненасилна комуникација није да будемо фини —
него да будемо јасни без напада.“

Радионица је организована и реализована на активима васпитача и медицинских сестара- васпитача (07.04 и 08.04) у објектима Радост и Колибри у 4 групе које су водили чланови тима са асистентима.
Тим сматра да је радионица била веома корисна како за развијање компетенција васпитача тако и за могућу примену у раду са родитељима.

-Дана 25.05.2026  одржан је састанак тима. Тим је у току године одржао 5 састанака. За 6 деце су предате евиденционе листе о непожељном понашању (Д.Б. , В.Б. , Д.Т. , С.Ђ. , Л.Ј. , М.Б.). које се углавном носе на физичко и вербално непожељно понашање. Укупно за целу годину предато је 9 евиденционих листа о непожељном понашању. Васпитачи и медицинске сестре-васпитачи су обављале разговоре са децом о лепом понашању као и правилима у групи,  са родитељима деце док је одређени број васпитног особља примењивао активности и као и психолошке радионице. Стручни сарадници након упознавања су пратили понашање деце у групама. Обављали саветодавне разговоре са васпитачима и родитељима деце. 
-7.04 и 08.04 тим је организовао и реализовао радионице под називом ,,Ненасилна комуникација“. 
-09.04. у циљу већег информисања родитеља о дечјим правима а на иницијативу родитеља према препоруци тима за самовредновање организована је промоција дечјих права у сарадњи са тимом за КЈД и друштвеном средином. Пролазницима су дељена креативно израђена дечја права по UNESCO-u , ко је желео имао је могућност да активно учествује тако што је написао своје ,,право“ као и начин како би могао да га оствари и исте да убаци у кутију или залепи на украсно дрво. 
-22.04. Обележен је дан планете Земље са различитим активностима које су осмислили васпитачи заједно са децом. 
Већина васпитача је на предлог тима реализовала по једну превентивну активност или психолошку радионицу у циљу спречавања непожељних понашања код деце и извештаје, фотографије и сценарије доставили тиму. 
Када се деси непожељно понашање код деце у групи , већина васпитача предузима одређене мере у циљу превазилажења истих. Саветује се да у наредном периоду када васпитачи нису у могућности да реше проблем за исти се обрате тиму и стручним сарадницима који су саставни део тима.
Предлог тима је да васпитачи у току године , реализују бар једну едукативну радионицу за родитеље које су претходних година реализовали стручни сарадници за васпитаче. Едукативна радионица ће претходно бити реализована само за васпитаче како би исту могли да примене у раду са родитељима. Према препорукама тима за самовредновање где су се родитељи изјаснили како би волели да имају више едукативних радионица онда је предлог тима да васпитачи и медицинске сестре користе неку од радионица које смо имали - ,,Васпитни стилови“ , ,,Буди рука која воли и реч која соколи“ и ,,Ненасилна комуникација“. 
3. У наредној школској години предлог је да тим организује радионицу под називом ,, Социјална когниција“. 

Закључак тима
На основу реализованих активности током радне 2025/2026. године, Тим за заштиту деце од дискриминације, насиља, злостављања и занемаривања оцењује да су планиране активности у највећој мери реализоване, уз активно учешће чланова тима, васпитача, медицинских сестара–васпитача, стручних сарадника, родитеља и представника локалне заједнице. Током године посебна пажња била је усмерена на упознавање запослених и родитеља са радом тима, јачање превентивног деловања, унапређивање безбедности деце у установи, као и на развијање компетенција запослених у области ненасилне комуникације и поступања у ситуацијама непожељног понашања.
Тим је током године пратио појаву непожељних облика понашања код деце кроз достављене евиденционе листе, сарадњу са васпитачима, разговоре са родитељима и укључивање стручних сарадника. Уочено је да васпитачи и медицинске сестре–васпитачи у већини случајева реагују када се непожељно понашање појави, кроз разговоре са децом, подсећање на правила групе, сарадњу са породицом и примену одређених активности. Истовремено, као важан развојни правац издваја се потреба да се превентивне активности реализују систематичније, континуирано и пре појаве проблема, а не само као реакција након конкретне ситуације.
Позитивно се оцењује и то што је већина васпитача, на предлог тима, реализовала најмање једну превентивну активност или психолошку радионицу са децом у циљу спречавања непожељног понашања. Реализована радионица „Ненасилна комуникација“, допринела је јачању професионалних компетенција запослених за јаснију, смиренију и подржавајућу комуникацију са децом, родитељима и колегама.
Тим посебно истиче значај сарадње са родитељима, како кроз информисање о раду тима, тако и кроз учешће у активностима установе и иницијативама које су произашле из потреба родитеља. С обзиром на то да су родитељи исказали потребу за већим бројем едукативних радионица, у наредоној години потребно је планирати реализацију радионица од стране васпитача.
У области безбедности деце, тим је прикупио запажања запослених путем упитника и резултате доставио директорки на увид. На овај начин отворен је простор за даље планирање мера које се односе на унапређивање физичке безбедности деце у објектима и двориштима установе.
Општи закључак тима је да је током године остварен значајан напредак у јачању превентивне улоге установе, али да је у наредном периоду потребно додатно уједначити праксу у свим васпитним групама, оснажити запослене да благовремено укључују тим и стручне сараднике, као и наставити са едукативним активностима за запослене и родитеље.

Препоруке тима за наредну радну годину
У наредној радној години препоручује се да васпитачи и медицинске сестре–васпитачи у већој мери користе превентивне активности са децом, у циљу спречавања непожељних облика понашања. Превентивне активности треба планирати као редован део васпитно-образовног рада, кроз разговоре, игре улога, приче, драматизације, правила групе, активности за развијање емпатије, сарадње, препознавање емоција и мирно решавање конфликата.
Када се непожељно понашање ипак догоди, препоручује се да васпитачи, поред непосредне реакције, реализују и додатне активности са дететом, мањом групом или целом васпитном групом, у зависности од ситуације. Посебно је важно да се након конкретног догађаја са децом ради на разумевању последица понашања, договарању прихватљивих начина реаговања и обнављању правила групе.
Препоручује се да се у наредном периоду настави редовно вођење евиденционих листа о непожељном понашању, али и да се васпитачи охрабре да се тиму и стручним сарадницима обрате благовремено, нарочито у ситуацијама када се исто или слично понашање понавља, када је потребна додатна подршка у раду са дететом или када је неопходно укључити родитеље у заједничко планирање мера подршке.
На основу исказаних потреба родитеља, препоручује се да свака васпитна група у току године реализује најмање једну едукативну радионицу за родитеље. Радионице могу бити одабране из већ реализованих и припремљених тема, као што су „Васпитни стилови“, „Буди рука која воли и реч која соколи“ и „Ненасилна комуникација“, уз могућност прилагођавања конкретним потребама групе и родитеља.
Препоручује се да се пре реализације радионица за родитеље организује припремна радионица или стручна размена за васпитаче и медицинске сестре–васпитаче, како би се запослени оснажили за вођење радионица, модерирање разговора са родитељима и повезивање теме са свакодневном праксом у групи.
У наредној години потребно је наставити са активностима које се односе на унапређивање безбедности деце у установи, уз праћење реализованих мера које су произашле из упитника запослених. Посебну пажњу треба усмерити на физичку безбедност простора, дворишта, опреме и улаза у објекте, као и на благовремено информисање надлежних служби о уоченим ризицима.
Препоручује се да тим у наредној радној години реализује планирану радионицу „Социјална когниција“, са циљем јачања компетенција запослених за разумевање дечјег понашања, социјалних односа у групи, начина на који деца разумеју себе и друге, као и поступака којима се подржава развој просоцијалног понашања.
Тим ће и у наредној години наставити да прати, подржава и усмерава рад запослених у области заштите деце, уз нагласак на превенцију, благовремено реаговање, сарадњу са породицом и јачање безбедног, подстицајног и подржавајућег окружења за свако дете.
  


Координатор тима 

